NIKE - NIKE AIR MX COLISEUM RCR (TDV) Grey/Green - Babyshop.com
NIKE AIR MX COLISEUM RCR (TDV) Grey/Green
Grey, white and yellow sneaker.
Art no: 132918_40
https://www.babyshop.com/nike-air-mx-coliseum-rcr-tdv-grey-green/p/71529 71529 NIKE AIR MX COLISEUM RCR (TDV) Grey/Green https://www.babyshop.com/images/88728/nostotracking.jpg 0 0 USD OutOfStock nike Storlekstyp Skor/Skor & Sneakers 1994-05-06 unisex Storlekstyp Skor Resolusie 68/262 van die Algemene Vergadering van die Verenigde Nasies - Wikipedia
Resolusie 68/262 van die Algemene Vergadering van die Verenigde Nasies
Resolusie 68/262 van die Algemene Vergadering van die Verenigde Nasies is op 27 Maart 27 2014 deur die agt-en-sestigste byeenkoms van Algemene Vergadering van die Verenigde Nasies aanvaar. Dié resolusie was in reaksie op die Russiese "anneksasie" van die Krim en is getiteld "die Territoriale integriteit van die Oekraïne". Hierdie nie-bindende resolusie, wat deur 100 van die Verenigde Nasies-lidstate ondersteun is, bevestig die Algemene Vergadering se verbintenis tot die territoriale integriteit van die Oekraïne binne sy internasionaal erkende grense en beklemtoon die ongeldigheid van die 2014 Krim-referendum. Elf lidstate het teen die resolusie gestem, terwyl 58 hulle stem weerhou het, en 24 state was afwesig toe die stemming plaasgevind het.
Die resolusie is voorgestel deur Kanada, Costa Rica, Duitsland, Litaue, Pole en die Oekraïne. Die aanvaarding van die besluit is voorafgegaan deur die onsuksesvolle pogings van die Veiligheidsraad van die Verenigde Nasies, wat sewe sessies gehou het om die Krim-krisis te probeer oplos, maar wat uiteindelik deur Rusland geveto is.
Stemrasionaal[wysig | wysig bron]
Nicos Emiliou, die permanente verteenwoordiger van Ciprus by die Verenigde Nasies en wat ten gunste van die resolusie was, het gesê dat "Ciprus die belangrikheid van respek vir die fundamentele beginsels van soewereiniteit, territoriale integriteit en onafhanklikheid van al die state, insluitend die Oekraïne, beklemtoon". Emiliou het versoek dat 'n ondersoek geloods moet word na alle dade van geweld en Rusland aangemoedig om betrokke te raak by 'n diplomatieke oplossing.
Die permanente verteenwoordiger van China by die Verenigde Nasies, Liu Jieyi, wie se land buite stemming gebly het, het verklaar dat "in die konteks van die deurlopende diplomatieke bemiddelingspogings deur die betrokke partye, sal 'n poging om die Algemene Vergadering te druk om oor die konsepresolusie te stem, die situasie net verder bemoeilik".
Russiese reaksie[wysig | wysig bron]
Op 28 Maart 2014 het die Russiese Federasie gesê dat die resolusie teenproduktief is en die westerse state daarvan beskuldig dat hulle afpersing en dreigemente gebruik het om stemme te werf.
Die sogenaamde "anneksasie" het plaasgevind nadat 97 persent van die stemgeregtigdes op die Krim-skiereiland op 16 Maart 2014 ten gunste van aansluiting met Rusland gestem het. 'n Groot persentasie etniese Oekraïners en Krim-Tatare het die referendum, wat deur die Oekraïnse regering en die internasionale gemeenskap as onwettig beskou word, geboikot.
↑ "UN General Assembly adopts resolution affirming Ukraine's territorial integrity". Xinhua. 28 Maart 2014. Besoek op 30 Maart 2014.
↑ "Backing Ukraine's territorial integrity, UN Assembly declares Crimea referendum invalid". UN. 27 March 2014. Besoek op 30 March 2014.
↑ "Cyprus votes in favour of UN resolution on Crimea". Cyprus Mail. 28 Maart 2014. Besoek op 30 Maart 2014.
↑ "Russia criticizes U.N. resolution condemning Crimea's secession". Reuters. 28 Maart 2014. Besoek op 30 Maart 2014.
Ontsluit van "https://af.wikipedia.org/w/index.php?title=Resolusie_68/262_van_die_Algemene_Vergadering_van_die_Verenigde_Nasies&oldid=1698459"
Die bladsy is laas op 23 Julie 2018 om 11:55 bygewerk.